2022 4 27
LT
Europos Sąjungos oficialusis leidinys
L 124/3
(17)
be to, Jungtinės Amerikos Valstijos pranešė Komisijai apie labai patogeniško paukščių gripo protrūkius tarp naminių paukščių.
Šie protrūkiai nustatyti Minesotos valstijos Blu Erto ir Mikerio apygardose (Jungtinės Amerikos Valstijos), o 2022 m. balandžio 14 d. patvirtinti laboratoriniais tyrimais (AT-PGR);
(18)
Kanados, Jungtinės Karalystės ir Jungtinių Valstijų veterinarijos tarnybos aplink užkrėstus ūkius nustatė 10 km kontrolės zoną ir įgyvendino likvidavimo strategiją, kad būtų suvaldytas labai patogeniškas paukščių gripas ir apribotas šios ligos plitimas;
(19)
Kanada, Jungtinė Karalystė ir Jungtinės Amerikos Valstijos pateikė Komisijai informaciją apie jų teritorijose susiklosčiusią epizootinę situaciją ir apie priemones, kurių jos ėmėsi, siekdamos užkirsti kelią tolesniam labai patogeniško paukščių gripo plitimui.
Komisija tą informaciją įvertino.
Remiantis tuo vertinimu ir siekiant apsaugoti Sąjungos gyvūnų sveikatos būklę, nebeturėtų būti leidžiama įvežti į Sąjungą naminių paukščių, naminių paukščių genetinės medžiagos produktų ir naminių bei medžiojamųjų paukščių šviežios mėsos siuntų iš teritorijų, kurioms dėl naujausių labai patogeniško paukščių gripo protrūkių taikomi Kanados, Jungtinės Karalystės ir Jungtinių Amerikos Valstijų veterinarijos tarnybų nustatyti apribojimai;
(20)
be to, Jungtinė Karalystė pateikė atnaujintą informaciją apie jos teritorijoje susiklosčiusią epizootinę situaciją, susijusią su LPPG protrūkiais, kurie 2021 m. lapkričio 25 d. buvo patvirtinti naminių paukščių ūkiuose Jungtinėje Karalystėje netoli Barou prie Soro (Čarnvudas, Lesteršyras, Anglija), 2021 m. lapkričio 30 d. Jungtinėje Karalystėje netoli Barou prie Soro (Čarnvudas, Lesteršyras, Anglija), 2021 m. gruodžio 2 d. Jungtinėje Karalystėje netoli Lemsterio (Šiaurės Herefordšyras, Herefordšyras, Anglija), 2021 m. gruodžio 5 d. Jungtinėje Karalystėje netoli Niuento (Dino miškas, Glosteršyras, Anglija), 2021 m. gruodžio 6 ir 7 d. Jungtinėje Karalystėje netoli Barou prie Soro (Čarnvudas, Lesteršyras, Anglija), 2021 m. gruodžio 10 d. Jungtinėje Karalystėje netoli Mofato (Damfrisšyras, Damfrisas ir Galovėjus, Anglija) ir 2021 m. gruodžio 14 d. Jungtinėje Karalystėje netoli Tisdeilio Midltono (Daramo grafystė, Daramas, Anglija).
Jungtinė Karalystė taip pat nurodė priemones, kurių ji ėmėsi, siekdama užkirsti kelią tolesniam šios ligos plitimui.
Visų pirma po šio LPPG protrūkio Jungtinė Karalystė įgyvendino likvidavimo strategiją, kad suvaldytų ir apribotų šios ligos plitimą.
Be to, įgyvendinusi likvidavimo strategiją užkrėstuose naminių paukščių ūkiuose jos teritorijoje, Jungtinė Karalystė baigė taikyti būtinąsias valymo ir dezinfekavimo priemones;
(21)
Komisija įvertino Jungtinės Karalystės pateiktą informaciją ir padarė išvadą, kad LPPG protrūkiai naminių paukščių ūkiuose Jungtinėje Karalystėje netoli Barou prie Soro (Čarnvudas, Lesteršyras, Anglija), Jungtinėje Karalystėje netoli Lemsterio (Šiaurės Herefordšyras, Herefordšyras, Anglija), netoli Niuento (Dino miškas, Glosteršyras, Anglija), netoli Mofato (Damfrisšyras, Damfrisas ir Galovėjus, Anglija), Jungtinėje Karalystėje netoli Tisdeilio Midltono (Daramo grafystė, Daramas, Anglija) suvaldyti ir kad nėra jokios rizikos, susijusios su naminių paukščių prekių įvežimu į Sąjungą iš Jungtinės Karalystės zonų, iš kurių naminių paukščių prekių įvežimas į Sąjungą dėl tų protrūkių buvo laikinai sustabdytas;
(22)
todėl Įgyvendinimo reglamento (ES) 2021/404 V ir XIV priedai turėtų būti atitinkamai iš dalies pakeisti;
(23)
atsižvelgiant į dabartinę dėl labai patogeniško paukščių gripo Kanadoje, Jungtinėje Karalystėje ir Jungtinėse Amerikos Valstijose susiklosčiusią epizootinę situaciją ir didelį jo patekimo į Sąjungą pavojų, Įgyvendinimo reglamento (ES) 2021/404 pakeitimai, kurie turi būti padaryti šiuo reglamentu, turėtų įsigalioti skubos tvarka;
(24)
šiame reglamente nustatytos priemonės atitinka Augalų, gyvūnų, maisto ir pašarų nuolatinio komiteto nuomonę,
PRIĖMĖ ŠĮ REGLAMENTĄ:
1 straipsnis Įgyvendinimo reglamento (ES) 2021/404 V ir XIV priedai iš dalies keičiami pagal šio reglamento priedą.